
14 DR.31.10.2013 

 
Jadinya, saya hendak tanya dengan Yang Berhormat Menteri. Selain daripada 

program-program di bawah Program 1Azam seperti Yang Berhormat Menteri nyatakan tadi, 
bolehkah tidak juga Yang Berhormat Menteri kongsi di dalam Dewan ini lain-lain program 
keusahawanan yang bersesuaian kerana sekarang ini saya tengok kebanyakan peserta 
OKU ini terlibat dengan refleksologi.  

Sudah semestinya ada lain program keusahawanan yang boleh disertai oleh 
penerima bantuan khas OKU ini. Jadi, saya harap Yang Berhormat Menteri boleh kongsi 
dalam Dewan ini dan juga saya mohon sekiranya boleh diberikan secara perincian, secara 
bertulis mengenai data-data penerima Program Galakan Usahawan di bawah Kementerian 
Pembangunan Wanita, Keluarga dan Masyarakat. Terima kasih Tuan Yang di-Pertua. 

■1110 

Datuk Hajah Azizah binti Datuk Seri Panglima Mohd. Dun: Terima kasih  

kepada sahabat saya dari Parit Sulong. Memang selain daripada 1AZAM, memang melalui 
1AZAM itu pun banyak program. Mungkin kita berikan mereka alat untuk menjahit, alat 
untuk memasak dan sebagainya. Jadi termasuklah usahawan-usahawan itu yang terlibat 
dengan jahit-menjahit, usahawan yang terlibat dengan masak-memasak untuk 
menyediakan makanan. Selain daripada itu, di bengkel kita memang kita menyediakan 
beberapa kursus yang membolehkan orang kurang upaya ini menjadi usahawan dalam 
pelbagai bidang. Antara kursus yang diberikan dalam bengkel kita yang terlindung yang ada 
dua. Satu di Sungai Petani dan satu lagi di Klang itu ialah kursus untuk membuat coklat.  

Jadi, mereka ini nanti akan keluar bolehlah menjadi usahawan yang mengeluarkan 
coklat. Juga bengkel khusus untuk membuat roti jadi apabila mereka keluar nanti, mereka 
bolehlah juga membuat roti ataupun membuka bakery mereka. Ada juga bengkel jahitan, 
ada juga kursus dobi maka mereka boleh memulakan perniagaan sebagai tukang dobi, 
kedai dobi dan sebagainya dan juga kraf tangan. Ini juga membolehkan mereka 
menghasilkan kraf tangan. 

Saya telah melihat di satu pusat latihan kita di Bangi, Pusat Latihan Perindustrian 
dan Pemulihan. Mereka juga dapat menghasilkan lukisan yang begitu cantik sekali daripada 
kain batik dan saya terkejut bila saya bertanya rupanya ini adalah dihasilkan oleh peserta 
kita, orang kurang upaya. Maka di situ juga mereka boleh menjadi usahawan yang 
menghasilkan reka bentuk atau lukisan-lukisan daripada batik yang cantik yang boleh dijual 
oleh mereka kepada kita semua dan harapan kita supaya masyarakat tidak menstigmakan 
mereka ini dan menganggap bahawa mereka ini mempunyai keupayaan-keupayaan yang 
tidak ada bezanya daripada orang yang berupaya.  

Oleh itu, berikanlah mereka peluang untuk mendapat pendapatan dan jika mereka 
menjadi usahawan di mana-mana, kita bagi peluang untuk mereka menjual dan kita 
membeli. Saya juga ingin memaklumkan bahawa selain daripada itu, mereka juga diberikan 
kursus dalam Pusat Latihan Perindustrian dan Pemulihan di Bangi ini untuk mereka fesyen, 
dalam bidang elektrik juga, dalam sistem maklumat juga, dalam elektronik, membuat alat 
sokongan prosthetic dan orthoptic, multimedia dan juga membuat kerusi roda. 

Saya ingin kongsi juga dengan Yang Berhormat dan dengan Dewan yang mulia 
ini, di Sabah di negeri asal saya terdapat kumpulan anak muda OKU yang telah pun 
memulakan perniagaan mereka sebagai usahawan yang kita sudah berjaya menghasilkan 
alat-alat prosthetic ini. Mereka ini nampaknya cukup berjaya. Di sinilah kita akan membantu 
mereka dengan memberikan geran pelancaran RM2,700 bagi seorang one-off dan juga 
dibantu pula oleh Jabatan Tenaga Kerja yang juga menyediakan bantuan untuk mereka 
memulakan usaha untuk menjadi usahawan. Terima kasih. 

Tuan Sim Chee Keong [Bukit Mertajam]: Tuan Yang di-Pertua. 

Tuan Yang di-Pertua: Saya nampak tadi Yang Berhormat Seputeh berdiri, 

sekarang tidak berdiri. Tak apa, Yang Berhormat Shah Alam. Okey, Yang Berhormat Shah 
Alam. 

Tuan Khalid Abd. Samad [Shah Alam]: Baik, terima kasih Tuan Yang di-Pertua, 

terima kasih. Soalan tambahan berhubung dengan OKU ini, kita cukup kagumlah dengan 
senarai kursus-kursus yang disediakan untuk pihak OKU. Saya ingin bertanya sama ada 
pihak kerajaan telah membuat satu kajian sejauh mana kursus-kursus ini telah mencapai 
kejayaan dalam erti kata daripada database yang ada pada pihak kerajaan, berapa ramai 



Jadinya, saya hendak tanya dengan Yang Berhormat Menteri. Selain daripada. program-program di bawah Program 1Azam seperti Yang Berhormat Menteri nyatakan tadi, bolehkah tidak juga Yang Berhormat Menteri kongsi di dalam Dewan ini lain-lain program keusahawanan yang bersesuaian kerana sekarang ini saya tengok kebanyakan peserta OKU ini terlibat dengan refleksologi. Sudah semestinya ada lain program keusahawanan yang boleh disertai oleh penerima bantuan khas OKU ini. Jadi, saya harap Yang Berhormat Menteri boleh kongsi dalam Dewan ini dan juga saya mohon sekiranya boleh diberikan secara perincian, secara bertulis mengenai data-data penerima Program Galakan Usahawan di bawah Kementerian Pembangunan Wanita, Keluarga dan Masyarakat. Terima kasih Tuan Yang di-Pertua. #1110. Datuk Hajah Azizah binti Datuk Seri Panglima Mohd. Dun: Terima kasih. kepada sahabat saya dari Parit Sulong. Memang selain daripada 1AZAM, memang melalui 1AZAM itu pun banyak program. Mungkin kita berikan mereka alat untuk menjahit, alat untuk memasak dan sebagainya. Jadi termasuklah usahawan-usahawan itu yang terlibat dengan jahit-menjahit, usahawan yang terlibat dengan masak-memasak untuk menyediakan makanan. Selain daripada itu, di bengkel kita memang kita menyediakan beberapa kursus yang membolehkan orang kurang upaya ini menjadi usahawan dalam pelbagai bidang. Antara kursus yang diberikan dalam bengkel kita yang terlindung yang ada dua. Satu di Sungai Petani dan satu lagi di Klang itu ialah kursus untuk membuat coklat. Jadi, mereka ini nanti akan keluar bolehlah menjadi usahawan yang mengeluarkan coklat. Juga bengkel khusus untuk membuat roti jadi apabila mereka keluar nanti, mereka bolehlah juga membuat roti ataupun membuka bakery mereka. Ada juga bengkel jahitan, ada juga kursus dobi maka mereka boleh memulakan perniagaan sebagai tukang dobi, kedai dobi dan sebagainya dan juga kraf tangan. Ini juga membolehkan mereka menghasilkan kraf tangan. Saya telah melihat di satu pusat latihan kita di Bangi, Pusat Latihan Perindustrian dan Pemulihan. Mereka juga dapat menghasilkan lukisan yang begitu cantik sekali daripada kain batik dan saya terkejut bila saya bertanya rupanya ini adalah dihasilkan oleh peserta kita, orang kurang upaya. Maka di situ juga mereka boleh menjadi usahawan yang menghasilkan reka bentuk atau lukisan-lukisan daripada batik yang cantik yang boleh dijual oleh mereka kepada kita semua dan harapan kita supaya masyarakat tidak menstigmakan mereka ini dan menganggap bahawa mereka ini mempunyai keupayaan-keupayaan yang tidak ada bezanya daripada orang yang berupaya. Oleh itu, berikanlah mereka peluang untuk mendapat pendapatan dan jika mereka menjadi usahawan di mana-mana, kita bagi peluang untuk mereka menjual dan kita membeli. Saya juga ingin memaklumkan bahawa selain daripada itu, mereka juga diberikan kursus dalam Pusat Latihan Perindustrian dan Pemulihan di Bangi ini untuk mereka fesyen, dalam bidang elektrik juga, dalam sistem maklumat juga, dalam elektronik, membuat alat sokongan prosthetic dan orthoptic, multimedia dan juga membuat kerusi roda. Saya ingin kongsi juga dengan Yang Berhormat dan dengan Dewan yang mulia ini, di Sabah di negeri asal saya terdapat kumpulan anak muda OKU yang telah pun memulakan perniagaan mereka sebagai usahawan yang kita sudah berjaya menghasilkan alat-alat prosthetic ini. Mereka ini nampaknya cukup berjaya. Di sinilah kita akan membantu mereka dengan memberikan geran pelancaran RM2,700 bagi seorang one-off dan juga dibantu pula oleh Jabatan Tenaga Kerja yang juga menyediakan bantuan untuk mereka memulakan usaha untuk menjadi usahawan. Terima kasih. Tuan Sim Chee Keong [Bukit Mertajam]: Tuan Yang di-Pertua. Tuan Yang di-Pertua: Saya nampak tadi Yang Berhormat Seputeh berdiri, sekarang tidak berdiri. Tak apa, Yang Berhormat Shah Alam. Okey, Yang Berhormat Shah Alam. Tuan Khalid Abd. Samad [Shah Alam]: Baik, terima kasih Tuan Yang di-Pertua, terima kasih. Soalan tambahan berhubung dengan OKU ini, kita cukup kagumlah dengan senarai kursus-kursus yang disediakan untuk pihak OKU. Saya ingin bertanya sama ada pihak kerajaan telah membuat satu kajian sejauh mana kursus-kursus ini telah mencapai kejayaan dalam erti kata daripada database yang ada pada pihak kerajaan, berapa ramai.